אליסון קרול מגלמת את דמותה של לארה קרופט למשחק הווידאו, 2008
התפתחות דמותה של לארה קרופט בסדרת משחקי "טומב ריידר" מהביוגרפיה הראשונה ועד השנייה.
**לארה קרופט** (באנגלית: **Lara Croft**) היא דמות בדיונית. גיבורת סדרת משחקי הווידאו "טומב ריידר" ושני סרטים בשם זה.

ביוגרפיות בדיוניות
------------------

ללארה נכתבו שלוש ביוגרפיות שונות. הביוגרפיה הראשונה נכתבה בצאת המשחק הראשון ולפיה לארה נכון לספטמבר 2018 בת 50. הביוגרפיה השנייה נכתבה כדי להתאים את לארה למשחקים חדשים בסדרה, ובכך להפוך אותה לצעירה יותר. הביוגרפיה השלישית נכתבה כדי לתת צד חדש לדמות וכדי להצעיר אותה יותר בשביל המשחקים החדשים בסדרה.

### הביוגרפיה הראשונה

לארה קרופט (נולדה ב-14 בפברואר 1968) היא בתו של לורד הנשינגלי קרופט. היא גדלה באחוזה מפוארת השייכת למשפחתה וחונכה במוסדות לבני אצולה במעמדה. החל מגיל שלוש היא התחנכה על ידי מורה פרטית, ובגיל 11 עברה לבית הספר וימבלדון לבנות.
בגיל 16 עברה לפנימיית "גורדונ'סטאון", שם סיימה את לימודיה בגיל 18. לאחר מכן עברה לתיכון בשווייץ, וסיימה בו את לימודיה בגיל 20.

לארה למדה סקי במהלך שהותה בשווייץ; סקי הפך לספורט החביב עליה, והיא נהגה לבלות את חופשותיה בסקי בהרי ההימלאיה. באחת החופשות, מטוסם של לארה וחבריה התרסק על הר מושלג, ולארה הייתה היחידה ששרדה. כתוצאה מההתרסקות איבדה לארה את זיכרונה ונשאר לה חלקיק קטן של זיכרון מחיי האצולה שהיו לה. ההתרסקות והעובדה שהיא שרדה שינו את חייה של לארה, וכך גם ביקור שלה לאחר מכן בכפר מבודד ומרוחק. היא החליטה שנמאס לה מחיי האצולה המשעממים, ובחרה להפוך לשודדת קברים (באנגלית "טומב ריידר", כשם המשחק).

### הביוגרפיה השנייה

פרק זה לוקה בחסר. אנא תרמו לוויקיפדיה והשלימו אותו. 
בביוגרפיה זו, לארה נולדה ב-14 בפברואר 1977.

### הביוגרפיה השלישית

 ערכים מורחבים – **טומב ריידר (משחק וידאו, 2013), Rise of the Tomb Raider, Shadow of the Tomb Raider**  

לארה קרופט נולדה ב-14 בפברואר 1992 בבריטניה ללורד ריצ'רד קרופט ואמיליה קרופט. הוריה היו רוב הזמן לא איתה. לאחר מות אמה, אביה של לארה התחיל להיות אובססיבי למיתוסים ולאחר מות אביה, לארה הפכה ליתומה. היא נותרה בחסותו של חבר של אביה, קונרד רוט שאימץ אותה כאילו הייתה ביתו. בעקבות עבודתו של רוט, לארה ברוב ילדותה נשארה לבד. בנעוריה, למדה בקולג' האוניברסיטאי של לונדון. לאחר סיום לימודיה היא חוברת לסמנתה נישימורה והופכת לחברתה הטובה ביותר. ההרפתקאה הראשונה של לארה החלה במציאת הממלכה האבודה ימטאי.

לארה קרופט בתרבות
-----------------

דמותה של לארה קרופט ניצבה במוקד ויכוח ציבורי על חוסר הפרופורציה בין גודל שדיה לבין מותניה הדקיקות וגופה החטוב. נטען כי עיצוב זה הופך את לארה לאובייקט מיני וסמל סקס (ביקורת דומה נמתחה בעבר על בובות ברבי). עיצוב דמותה של לארה קרופט שונה החל מ-2013, כך ששדיה הוקטנו וממדי גופה הפכו למציאותיים יותר.

באפריל 2006 זכתה דמותה של לארה קרופט לתואר "גיבורת משחקי הווידאו המצליחה ביותר בהיסטוריה" בספר השיאים של גינס.

בסרטי הקולנוע גולמה לארה קרופט על ידי השחקנית המפורסמת אנג'לינה ג'ולי, דבר שהקנה לה פופולריות נוספת.

קישורים חיצוניים
----------------

ויקישיתוף מדיה וקבצים בנושא **לארה קרופט** בוויקישיתוף
* Lara Croft: 25 years of Tomb Raider and a British gaming icon - מאתר ה-BBC

הערות שוליים
------------

1. ↑  Carol Pinchefsky, A Feminist Reviews Tomb Raider's Lara Croft, 2013, Forbes

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534923605171
* BnF: cb135666672 (data)
* GND: 123200253
* MusicBrainz: f5a0a468-a2ee-4aaa-88ed-39b5c795e6d6
* SUDOC: 052590380
* VIAF: 221631701
* WorldCat: viaf-221631701

 |